JayJayThrowThrow/commonwealth-wiki-mix huggingface dataset:
मेरु प्रस्तार

गणित में, मेरु प्रस्तार या हलायुध त्रिकोण या पास्कल त्रिकोण (पास्कल ट्रायंगल) द्विपद गुणांकों को त्रिभुज के रूप में प्रस्तुत करने से बनता है। पश्चिमी जगत् में इस का नाम विदेशी गणितज्ञ ब्लेज़ पास्कल के नाम पर रखा दिया गया। किन्तु पास्कल से पहले अनेक गणितज्ञों ने इस का अध्ययन किया है, उदाहरण : भारत के पिंगलाचार्य और जैन ग्रंथों में, चीन, परसिया, जर्मनी आदि के गणितज्ञ।


१
१ १
१ २ १
१ ३ ३ १
१ ४ ६ ४ १
१ ५ १० १० ५ १

मेरु प्रस्तार की छः पंक्तियां


मेरु प्रस्तार का सबसे पहला वर्णन पिंगल के छन्दशास्त्र में है। जनश्रुति के अनुसार पिंगल महावैयाकरण पाणिनि के अनुज थे। इन का काल ४०० ईपू से २०० ईपू॰ अनुमानित है। छन्दों के विभेद को वर्णित करने वाला 'मेरुप्रस्तार' (मेरु पर्वत की सीढ़ी) पास्कल (ब्लेज़ पास्कल १६२३-१६६२) के त्रिभुज से तुलनीय बनता है।
पिंगल

पिंगल द्वारा दिये गये मेरुप्रस्तार (Pyramidal expansion) नियम की व्याख्या हलायुध ने अपने मृतसंजीवनी में इस प्रकार की है-
: अतोऽनेकद्वित्रिलघुक्रियासिद्यर्थ यावदभिमतं प्रथमप्रस्तारवन्मेरुप्रस्तारं दर्शयति-

: परे पूर्णमिति ॥ ८। ३५ ॥

: उपरिष्टादेकं चतुरस्रकोष्ठं लिखित्वा तस्याधस्तादुभयतोऽर्धनिष्क्रान्तं कोष्ठकद्वयं लिखेत्।
:तस्याप्यधस्तात्रयं तस्याप्यधस्ताच्चतुष्टयं यावदभिमतं स्थानमिति मेरुप्रस्तारः ॥
:तस्य प्रथमे कोष्ठे एकसंख्यां व्यवस्थाप्य लक्षणमिदं प्रवर्तयेत्। तत्र परे कोष्ठे यद्वृत्तसंख्याजातं तत् पूर्वकोष्टयोः पूर्णं निवेशयेत्।
:तत्रोभयोः कोष्ठकयोरेकैकमंगं दद्यात्, मध्ये कोष्ठे तु परकोष्टद्वयांकमेकीकृत्य पूर्ण निवेशयेदिति पूर्णशब्दार्थः।
:चतुर्थ्यां पंक्तावपि पर्यन्तकोष्ठयोरेकैकमेव स्थापयेत्। मध्यमकोष्ठयोस्तु परकोष्ठद्वयांकमेकीकृत्य पूर्णं त्रिसंख्यारूपं स्थापयेत्।
:उत्तरत्राप्ययमेव न्यासः। तत्र द्विकोष्ठायां पंक्तौ एकाक्षरस्य विन्यासः। तत्रैकगुर्वेकलघुवृत्तं भवति। तृतीयायां पंक्तौ द्वयक्षरस्य प्रस्तारः।
:तत्रैकं सर्वगुरु, द्वे एकलघुनी, एकं सर्वलघ्विति कोष्ठक्रमेण वृत्तानि भवन्ति ॥ चतुर्थ्यां पंक्तौ त्यक्षरस्य प्रस्तारः।
:तत्रैकं सर्वगुरु त्रीण्येकलघूनि त्रीणि द्विलघूनि एकं सर्वलघु ॥ तथा पंचमादिपंक्तावपि सर्वगुर्वादिसर्वलघ्वन्तमेकद्वयादिलघु द्रष्टव्यमिति ॥
व्याख्या

'मेरु प्रस्तार' या 'पास्कल त्रिकोण' बनाने की विधि सामने के एनिमेशन से स्पष्ट हो जायेगी।

right|thumb|300px|मेरु प्रस्तार (पास्कल त्रिकोण) की निर्माण विधि
सन्दर्भ
इन्हें भी देखें

* कटपयादि
* प्रत्याहार
* यमाताराजभानसलगा
* छन्दशास्त्र
* भारतीय छन्दशास्त्र
* द्विपद प्रमेय
बाहरी कड़ियाँ

* Date of Pingala - The Origin of Binary Computation in India
* Date of Pingala - Origin of Binary Computation
* Binomial theorem in Ancient India
* पिंगलछन्दःसूत्रम् (संस्कृत विकिस्रोत)
* पिंगल छन्दःरसूत्र


श्रेणी:भारत का वैज्ञानिक चिन्तन
पश्चिम

thumb|250px|right|पश्चिम दिशा दिखाता एक कम्पास
पश्चिम सामान्य: एक संज्ञा, विशेषण या क्रियाविशेषण है जो एक दिशा या भूगोल की ओर इंगित करता है।

पश्चिम, चार प्रमुख दिशाओं मे से एक है साथ ही यह कुतुबनुमा के दिशासंकेतों मे से भी एक प्रमुख संकेत है। यह पूर्व का विपरीत है और उत्तर और दक्षिण के लंबवत होता है।

मानकानुसार एक मानचित्र के बाईं ओर पश्चिम होता है।

पश्चिम की ओर नौगमन (नेविगेशन) हेतु, कुतुबनुमा (कम्पास) के दिगंश को 270° पर बिठाना (सेट करना) पड़ता है।

पृथ्वी अपनी धुरी पर पश्चिम दिशा की विपरीत दिशा मे घूमती है, इसलिए सूर्य इस दिशा मे अस्त होता है।

श्रेणी:दिशाएँ
स्वतन्त्रता

से स्वतन्त्रता प्राप्त करता हुआ चिली(१८१८)]]
स्वतन्त्रता आधुनिक काल का प्रमुख राजनैतिक दर्शन है। यह उस दशा का बोध कराती है जिसमें कोई राष्ट्र, देश या राज्य द्वारा अपनी इच्छा के अनुसार कार्य करने पर किसी दूसरे व्यक्ति/ समाज/ देश का किसी प्रकार का प्रतिबन्ध या मनाही नहीं होती।
अर्थात स्वतन्त्र देश/ राष्ट्र/ राज्य के सदस्य स्वशासन (सेल्फ-गवर्नमेन्ट) से शासित होते हैं। स्वतन्त्रता का विलोम शब्द 'परतन्त्रता' है
इन्हें भी देखें

*स्वाधीनता (liberty)
*राजनैतिक स्वतन्त्रता
बाहरी कड़ियाँ

स्वतन्त्रता की परिभाषा और किसमें

स्वतन्त्रता की रक्षा कैसे करे
श्रेणी:दर्शन
श्रेणी:राजनीति
५वीं शताब्दी ईसा

ईसवी संवत के जूलियन कैलेंडर के अनुसार ४०१ से ५०० तक की अवधि के समय को ५वीं शताब्दी ईसा कहा जाता है।
घटनाएँ

*399 – 412: चीनी बौद्ध भिक्षु फ़ाहियान ने हिन्द महासागर से होते हुए जलयात्रा करते हुए बौद्ध धर्म ग्रंथों को इकट्ठा करने के लिए श्रीलंका और भारत की यात्रा की।
*401: कुमारजीव सूत्रों का चीनी में अनुवाद करने वाले बौद्ध भिक्षु चांगआन में पहुंचे।
*५वीं का पूर्वार्द्ध: नियॉन के बपतिस्मा, रवेना, इटली का निर्माण।
सन्दर्भ

श्रेणी:शताब्दी
मध्य एशिया

मध्य एशिया एशिया महाद्वीप का मध्य या केन्द्रीय भाग है। यह पूर्व में चीन से पश्चिम में कैस्पियन सागर तक और उत्तर में रूस से दक्षिण में अफ़ग़ानिस्तान तक विस्तृत है। भूवैज्ञानिकों द्वारा मध्य एशिया की हर परिभाषा में भूतपूर्व सोवियत संघ के पाँच देश हमेशा गिने जाते हैं - काज़ाख़स्तान, किरगिज़स्तान, ताजिकिस्तान, तुर्कमेनिस्तान और उज़बेकिस्तान। इसके अलावा मंगोलिया, अफ़ग़ानिस्तान, उत्तरी पाकिस्तान, भारत के लद्दाख़ प्रदेश, चीन के शिनजियांग और तिब्बत क्षेत्रों और रूस के साइबेरिया क्षेत्र के दक्षिणी भाग को भी अक्सर मध्य एशिया का हिस्सा समझा जाता है। मध्यकाल में इसे तुरकेस्तान, और तातारिस्ता्न भी कहते थे, क्योंकि यहाँ की भाषा तुर्क भाषा से संबंधित है । सांस्कृतिक रूप से इस क्षेत्र पर ईरान का प्रभाव रहा है, यद्यपि मुख्य आबादी सुन्नी है । सन १८८० से १९८८ के बीच यह रूस नीत सोवियत साम्राज्य का हिस्सा रहा है ।


इतिहास में मध्य एशिया रेशम मार्ग के व्यापारिक और सांस्कृतिक महत्व के लिए जाना जाता है। चीन, भारतीय उपमहाद्वीप, ईरान, मध्य पूर्व और यूरोप के बीच लोग, माल, सेनाएँ और विचार मध्य एशिया से गुज़रकर ही आते-जाते थे। इस इलाक़े का बड़ा भाग एक स्टेपीज वाला घास से ढका मैदान है हालाँकि तियान शान जैसी पर्वत शृंखलाएँ, काराकुम जैसे रेगिस्तान और अरल सागर जैसी बड़ी झीलें भी इस भूभाग में आती हैं।

ऐतिहासिक रूप मध्य एशिया में ख़ानाबदोश जातियों का ज़ोर रहा है। पहले इसपर पूर्वी ईरानी भाषाएँ बोलने वाली स्किथी, बैक्ट्रियाई और सोग़दाई लोगों का बोलबाला था लेकिन समय के साथ-साथ काज़ाख़, उज़बेक, किरगिज़ और उईग़ुर जैसी तुर्की जातियाँ अधिक शक्तिशाली बन गई। इसलिए इसे कभी-कभी 'तुर्किस्तान' भी बुलाया जाता है। १९वीं सदी के बाद मध्य एशिया के बड़े हिस्से पर पहले रूसी साम्राज्य और फिर सोवियत संघ का राज रहा, जो दोनों स्लावी-बहुसंख्यक थे। इस से बहुत से रूसी और यूक्रेनी लोग भी यहाँ पर आ बसे। १९९० के दशक में सोवियत संघ के टूटने पर यहाँ के देश आज़ाद राष्ट्रों के रूप में उभरे।
इन्हें भी देखें

* काज़ाख़स्तान
* किरगिज़स्तान
* ताजिकिस्तान
* तुर्कमेनिस्तान
* उज़बेकिस्तान
सन्दर्भ


श्रेणी:मध्य एशिया
श्रेणी:सोवियत संघ
श्रेणी:एशिया
श्रेणी:एशिया के क्षेत्र
कोस

कोस दूरी नापने का एक भारतीय माप (ईकाई) है। अभी भी बुजुर्ग लोग दूरी के लिये कोस का प्रयोग करते हुए पाए जाते हैं।

प्राचीनकाल में यह ४,००० हाथ, अथवा किसी-किसी के मत से ८,००० हाथ की दूरी का नाम था। आजकल यह दो मील (लगभग 3.22 किलोमीटर) का माना जाता है।

गोवर्धन परिक्रमा ७ कोस की मानी जाती है।
ब्रज की परिक्रमा चौरासी कोस की है। जो उत्तरप्रदेश, हरियाणा ओर राजस्थान राज्य तक फैली है।
इन्हें भी देखें

* कोश (डिक्शनरी/ग्लॉस)
* कोष - अन्नमय एवं अन्य कोश

श्रेणी:इकाई
श्रेणी:दूरी
राधाकुंड

राधाकुंड (Radhakund) भारत के उत्तर प्रदेश राज्य के मथुरा ज़िले में स्थित एक नगर है। यह गोवर्धन परिक्रमा में एक प्रमुख पड़ाव है।"
राधाकुंड को भगवान श्री कृष्ण का मुकुट कहा जाता है क्यूंकि यहां की सुंदरता देखते ही मन को मोह लेती है
कैसे पहुँचें

मथुरा से राजकीय बस सेवा द्वारा पहुंचा जा सकता है| ५ किलोमीटर दूर बसे गोवर्धन के लिये प्राइवेट एवं राजकीय बस सुविधा उपलब्ध है जहाँ से तांगा, ऑटो कर के राधाकुंड पहुंचा जा सकता है|
कहाँ ठहरें

राधाकुंड में धर्मशालायें उपलब्ध है और साथ ही गोवर्धन में भी होटल एवं धर्मशालायें उपलब्ध है|
इन्हें भी देखें

== आस पास अन्य स्थल == राधाकुंड के आसपास दर्शनीय अनेकों स्थान है जिसमे प्रसिद्ध कुसुम सरोवर जो देखते ही मन को मोह लेता है उसके समीप ही नारद कुंड जहां प्राचीन शनिदेव मंदिर है उद्धव कुंड भी दर्शनीय है
गोवर्धन जतीपुरा आन्योर सब समीप ही है
सन्दर्भ

श्रेणी:उत्तर प्रदेश के नगर
श्रेणी:मथुरा ज़िला
श्रेणी:मथुरा ज़िले के नगर
श्रेणी:मथुरा ज़िले में पर्यटन आकर्षण
शास्त्र

व्यापक अर्थों में किसी विशिष्ट विषय या पदार्थसमूह से सम्बन्धित वह समस्त ज्ञान जो ठीक क्रम से संग्रह करके रखा गया हो, शास्त्र कहलाता है। जैसे, भौतिकशास्त्र, वास्तुशास्त्र, शिल्पशास्त्र, प्राणिशास्त्र, अर्थशास्त्र, विद्युत्शास्त्र, वनस्पतिशास्त्र आदि। शास्त्र का अर्थ विज्ञान है 'शास्त्र' शब्द 'शासु अनुशिष्टौ' से निष्पन्न है जिसका अर्थ 'अनुशासन या उपदेश करना' है।

किसी भी विषय, विद्या अथवा कला के मौलिक सिद्धान्तों से लेकर विषय-वस्तु के सभी आयामों का सुनियोजित, सूत्रबद्ध निरूपण शास्त्र है। हमारे यहाँ शास्त्र की परिभाषा इस प्रकार की गई है-
: शास्ति च त्रायते च। शिष्यते अनेन।
अर्थात् जो शिक्षा अनुशासन प्रदान कर हमारी रक्षा करती है, मार्गदर्शन करती है, कभी-कभी हमारी उँगली पकड़कर हमें चलाती है, उसे ‘शास्त्र’ कहा गया है। इस प्रकार यदि हम शास्त्र व ग्रन्थ की ओर देखें तो शास्त्र बहुत ही महत्त्वपूर्ण है। शास्त्र असंख्य है विद्वान शास्त्रों की रचना करते रहते है ।

किन्तु धर्म के सन्दर्भ में, 'शास्त्र' ऋषियों और मुनियों आदि के बनाए हुए वे प्राचीन ग्रंथों को कहते हैं जिनमें लोगों के हित के लिये अनेक प्रकार के कर्तव्य बतलाए गए हैं और अनुचित कृत्यों का निषेध किया गया है। दूसरे शब्दों में शास्त्र वे ग्रंथ हैं जो लोगों के हित और अनुशासन के लिये बनाए गए हैं। साधारणतः शास्त्र में बतलाए हुए काम विधेय माने जाते है और जो बातें शास्त्रों में वर्जित हैं, वे निषिद्ध और त्याज्य समझी जाती हैं।
शास्त्रों में शिक्षाशास्त्र , नीतिशास्त्र अथवा धर्मशास्त्र , वास्तुशास्त्र , खगोलशास्त्र , अर्थशास्त्र , आयुर्वेद , व्याकरणशास्त्र , दर्शनशास्त्र , कलाशास्त्र, धनुर्वेद ( सैन्यविज्ञान ) आदि का समावेश होता है।
बाहरी कड़ियाँ

* प्राचीन भारत के शास्त्र (भारतीय पक्ष)
* Science - in Sanskrit, with Sanskrit, is Sanskrit
* Notes Towards Defining Śāstra (शास्त्र) in Sanskrit

श्रेणी:हिन्दू इतिहास
न्यूज़ीलैंड के नगर

thumb|200px|right|न्यूज़ीलैंड देश के प्रमुख नगर
न्यूज़ीलैंड के नगर

* आकलैंड Auckland 1,241,600
* वेलिंग्टन Wellington 370,000
* क्रैस्टचर्च Christchurch 367,700
* हामिल्टन Hamilton 155,800 1.
* डुनेडिन Dunedin 114,700
* टौरंगा Tauranga 109,100
* पामर्स्टन नार्थ Palmerston North 78,800
* हेस्टिंग्स Hastings 62,300 2.
* नेलसन Nelson 59,600
* नेपियर Napier 57,300 2.
* रोटोरुआ Rotorua 54,900
* नया प्लिमथ New Plymouth 49,600
* वांगरे Whangarei 48,600
* इन्वर्कार्गिल Invercargill 47,800
* वंगनुइ Wanganui 39,400
* गिस्बोर्न Gisborne 32,700
* टिमरु Timaru 27,200

श्रेणी:देश
ऑक्लैण्ड

right|thumb|200px|आकलैंड की स्थिति
आकलैंड, न्यूज़ीलैंड का सबसे बड़ा नगर है। यह प्रायद्वीप के बहुत संकरे भाग में स्थित हैं। इस कारण दोनों तटों पर इसका अधिकार हैं परंतु उत्तम बंदरगाह पूर्वी तट पर है। आस्ट्रेलिया से अमरीका जानेवाले जहाज, विशेषकर सिडनी से वैंकूवर जानेवाले, यहाँ ठहरते हैं। यह आधुनिक बंदरगाह है। यहाँ पर विश्वविद्यालय, कलाभवन तथा एक नि:शुल्क पुस्तकालय है जो सुंदर चित्रों से सजा है। इस नगर के आस पास न्यूटन, पार्नेल, न्यू मार्केट तथा नौर्थकोट उपनगर बसे हैं। आकलैंड की आबादी दिन प्रति दिन बढ़ती जा रही है। इसका मुख्य कारण दुग्ध उद्योग तथा अन्य धंधे हैं। आकलैंड जहाज द्वारा आस्ट्रेलिया, प्रशांतद्वीप, दक्षिणी अ्फ्रीका, ग्रेट ब्रिटेन तथा संयुक्त राज्य अमरीका से संबद्ध है और रेलों द्वारा न्यूज़ीलैंड के दूसरे भागों से। यहाँ का मुख्य उद्योग जहाज बनाना, चीनी साफ करना तथा युद्धसामग्री बनाना हे। इसके सिवाय यहाँ लकड़ी तथा भोजनसामग्री इत्यादि का कारबार भी होता है। यहाँ से लकड़ी, दूध के बने सामान, ऊन, चमड़ा, सोना और फल बाहर भेजा जाता है।
center|700px|thumb|आकलैंड का विहंगम दृष्य


श्रेणी:न्यूज़ीलैण्ड के आबाद स्थान
श्रेणी:न्यूज़ीलैण्ड में बंदरगाह नगर
श्रेणी:ऑक्लैण्ड क्षेत्र
टौरंगा

टौरंगा (Tauranga) न्यूज़ीलैण्ड के उत्तर द्वीप के उत्तरी भाग में प्लेन्टी की खाड़ी के पश्चिमोत्तरी किनारे पर बसा हुआ एक शहर है। यह देश का पाँचवा सबसे बड़ा नगर है और बे ऑफ़ प्लेन्टी क्षेत्र का सबसे बड़ा शहर भी है। न्यूज़ीलैण्ड की प्रशासनिक व्यवस्था में यह क्षेत्रीय प्राधीकरण का दर्जा रखता है। टौरंगा बंदरगाह नगर के पश्चिमोत्तर में स्थित है और आने-जाने वाले माल के आधार पर न्यूज़ीलैण्ड की सबसे व्यस्त बंदरगाह है। टौरंगा देश में सबसे तेज़ी से बढ़ने वाले शहरों में सम्मिलित है और सन् २००१ तथा २००६ की जनगणनाओं में इसकी आबादी १४% बढ़ी थी, हालांकि २००६-२०१३ काल में बढ़ौतरी की गति धीमी होकर ११% हो गई है।
इतिहास

टौरंगा को उन्नीसवी शताब्दी में यूरोपीय लोगो ने बसाया था तथा सन् १९६३ में इसे शहर का दर्जा प्राप्त हुआ।
इन्हें भी देखें

* प्लेन्टी की खाड़ी
* बे ऑफ़ प्लेन्टी क्षेत्र
* उत्तर द्वीप
सन्दर्भ

श्रेणी:टौरंगा
कलि संवत

कलियुग संवत भारत का प्राचीन संवत है जो ३१०२ ईपू से आरम्भ होता है। इस संवत की शुरुआत पांडवो के द्वारा अभिमन्यु के पुत्र परिक्षित को सिँहासनारुढ़ करके स्वयं हिमालय की और प्रस्थान करने एंव भगवान श्रीकृष्ण के वैकुण्ठ जाने से मानी जाती है।
इन्हें भी देखें

* प्राचीन सप्तर्षि ६६७६ ईपू
* सप्तर्षि संवत ३०७६ ई.पू
* विक्रमी संवत ५७ ई.पू
* शालिवाहन शक या शक संवत ७८ ई.
सन्दर्भ
बाहरी कड़ियाँ

कलियुग
श्रेणी:हिन्दू कैलेंडर
श्रेणी:संवत
सप्तर्षि संवत

सप्तर्षि संवत् भारत का प्राचीन संवत है जो ३१० होता है। महाभारत काल तक इस संवत् का प्रयोग हुआ था। बाद में यह धीरे-धीरे विस्मृत हो गया।

एक समय था जब सप्तर्षि-संवत् विलुप्ति की कगार पर पहुंचने ही वाला था, बच गया। इसको बचाने का श्रेय कश्मीर, और हिमाचल प्रदेश को है। उल्लेखनीय है कि कश्मीर में सप्तर्षि संवत् को 'लौकिक संवत्' कहते हैं और जम्मू व हिमाचल प्रदेश में 'शास्त्र संवत्'।
परिचय

नाम से ही स्पष्ट है कि इस संवत् का नामकरण सप्तर्षि तारों के नाम पर किया गया है। ब्राह्मांड में कुल 2 नक्षत्र हैं। सप्तर्षि प्रत्येक नक्षत्र में 10वर्ष ठहरते हैं। इस तरह 7 साल पर सप्तर्षि एक चक्र पूरा करते हैं। इस चक्र का सौर गणना के साथ तालमेल रखने के लिए इसके साथ 18 वर्ष और जोड़े जाते हैं। अर्थात् 18 वर्षों का एक चक्र होता है। एक चक्र की समाप्ति पर फिर से नई गणना प्रारंभ होती है। इन 18 वर्षों को संसर्पकाल कहते हैं। जब सृष्टि प्रारंभ हुई थी उस समय सप्तर्षि श्रवण नक्षत्र पर थे और आजकल अश्वनी नक्षत्र पर हैं। श्रीलंका के प्रसिद्ध ग्रंथ "महावंश" में एक जगह लिखा गया है-

:जिन निवाणतो पच्छा पुरे तस्साभिसेकता।
:साष्टा रसं शतद्वयमेवं विजानीयम् ॥

इसका अर्थ है सम्राट् का राज्याभिषेक सप्तर्षि संवत् 8 में हुआ।
इन्हें भी देखें

* प्राचीन सप्तर्षि ३१०
* कलियुग संवत ३१०
* विक्रमी संवत ५७ ईपू
* शक संवत ७८
बाहरी कड़ियाँ

*चन्द्रावदान कालतन्त्रम् (पाञ्चजन्य)
*सप्तर्षि संवत् और भारतीय पंचांग (पं॰ चन्द्रकान्त बाली "शास्त्री")


श्रेणी:संवत
श्रेणी:हिन्दू कैलेंडर
चीनी नववर्ष

चीनी नववर्ष (सरलीकृत चीनी: 新年, 中国传统新年; पारम्परिक चीनी: 新年, 中國傳統新年; पिनयिन: nónglì xīn nián) चीन का सबसे महत्वपूर्ण उत्सव है। यह वह त्योहार है जो पारंपरिक चन्द्र-सौर चीनी कैलेंडर पर नए साल की शुरुआत का जश्न मनाता है। यह 15 दिनों तक चलता है और इसके आखिरी दिन को लालटेन महोत्सव कहा जाता है। यह दिन पूरे चीन मे बड़े ही जोरशोर से मनाया जाता है।
महत्त्व

चीनी समुदाय के भीतर एवं चीनी संस्कृति से प्रभावित एशियाई देशों में, त्योहार को आमतौर पर वसंत महोत्सव (सरलीकृत चीनी: 春节; पारम्परिक चीनी: 春節; पिनयिन: Chūn Jié) के रूप में भी जाना जाता है क्योंकि पारंपरिक रूप से यह वसंत के मौसम के साथ शुरू होता है। सर्दियों के अंत और वसंत के मौसम की शुरुआत को चिह्नित करते हुए यह नए साल की पूर्व संध्या पर परंपरागत रूप से मनाया जाता है और लालटेन महोत्सव के पहले दिन तक आयोजित किया जाता है। चीनी नव वर्ष का पहला दिन 21 जनवरी से 20 फरवरी के बीच दिखाई देने वाले नए चन्द्रमा पर शुरू होता है। 2021 में, चीनी नव वर्ष का पहला दिन शुक्रवार, 12 फरवरी को होगा, जो कि ऑक्स का वर्ष है।

चीनी नव वर्ष चीन में सबसे महत्वपूर्ण छुट्टियों में से एक है और इसने तिब्बत के लोसार और चीन की अन्य पड़ोसी संस्कृतियों, जैसे कोरियाई नव वर्ष जैसे चंद्र नव वर्ष के उत्सवों को दृढ़ता से प्रभावित किया है। यह दुनिया भर के उन क्षेत्रों और देशों में भी मनाया जाता है जिनमें महत्वपूर्ण प्रवासी चीनी आबादी है, जैसे ताइवान, सिंगापुर, इंडोनेशिया, मलेशिया, म्यांमार, थाईलैंड, कंबोडिया, फिलीपींस और मॉरीशस के साथ-साथ उत्तरी अमेरिका और यूरोप भी।
रीति-रिवाज़

चीनी नव वर्ष कई मिथकों और रीति-रिवाजों से जुड़ा है। त्योहार पारम्परिक रूप से देवताओं के साथ-साथ पूर्वजों का सम्मान करने का समय था। चीन के भीतर, नए साल के जश्न के सम्बन्ध में क्षेत्रीय रीति-रिवाज और परम्पराएँ व्यापक रूप से भिन्न होती हैं। नए साल की पूर्व संध्या को अक्सर चीनी परिवारों के वार्षिक पुनर्मिलन के रात्रिभोज के लिए इकट्ठा होने के अवसर के रूप में माना जाता है। यह हर परिवार के लिए अपने घर को अच्छी तरह से साफ करने का भी अवसर है जिससे किसी भी दुर्भाग्य को दूर किया जा सके और आने वाले शुभकामनाओं के लिए रास्ता बनाया जा सके। एक अन्य रिवाज है लाल कागज और कविताओं के साथ खिड़कियों और दरवाजों की सजावट करना। इन कागज़ पर सौभाग्य या सुख, धन और दीर्घायु शामिल की कविताएं लिखी जाती हैं। अन्य गतिविधियों में पटाखे जलाना और लाल कागज के लिफाफे में पैसा देना शामिल है।
सन्दर्भ

श्रेणी:चीन की संस्कृति
श्रेणी:चीनी नववर्ष
विज्ञान का दर्शन

विज्ञान के दर्शन के अन्तर्गत विज्ञान (जिसमे प्राकृतिक विज्ञान तथा सामाजिक विज्ञान शामिल हैं) के दार्शनिक तथा तार्किक पूर्वधारणाओं, नींव तथा उनसे निकलने वाले परिणामों का अध्ययन किया जाता है।

इस प्रकार, विज्ञान के दर्शन में निम्नलिखित विषयों पर ध्यान दिया जाता है: अभिधारणाओं का चरित्र एवं विकास, परिकल्पनाएं, तर्क एवं निष्कर्ष, जिस प्रकार विज्ञान में इन्का उपयोग होता है; किस प्रकार से विज्ञान में प्राकृतिक घटनाओं की व्याख्या तथा भविष्यवाणी होती है; वैज्ञानिक निष्कर्षों तक पहुंचने के लिए किस प्रकार के तर्क का प्रयोग होता है; वैज्ञानिक विधि का सूत्रीकरण, कार्यक्षेत्र और उसकी सीमाएँ; वे साधन जिनके द्वारा यह निर्धारित किया जाता है कि कब किसी वैज्ञानिक तथ्य को समुचित वस्तुनिष्ठ समर्थन प्राप्त है; तथा वैज्ञानिक विधि और नमूनों के प्रयोग के परिणाम।
वैज्ञानिक अभिधारणा तथा कथन

प्रेक्षण का सिद्धांत पर आश्रय

थॉमस कुह्न के अनुसार परीक्षण किये जा रहे सिद्धांत को उस सिद्धांत के प्रभाव से जिस पर प्रेक्षण आधारित हैं पृथक किया जाना असम्भव है।
परीक्षण द्वारा सिद्धांत की अनिर्धारणता
इन्हें भी देखें

* विज्ञान के दार्शनिकों की सूची
* वैज्ञानिक विधि
* प्रयोग
* प्रेक्षण एवं मापन


श्रेणी:विज्ञान
दर्शनशास्त्र
प्रियरंजन दासमुंशी

प्रियरंजन दासमुंशी (बंगाली: প্রিয়রঞ্জন দাশমুন্সি प्रियो रॉन्जन दाशमुन्शी; 13 नवम्बर 1945) भारत की १४वीं लोकसभा में सांसद थे। उन्होंने पश्चिम बंगाल की रायगंज लोक सभा निर्वाचन क्षेत्र से सांसद थे वो भारतीय राष्ट्रीय कांग्रेस के सदस्य थे। ८ वर्ष की कोमा के बाद २० नवम्बर २०१७ को उनका निधन हो गया। वो भारत के पूर्व सूचना और प्रसारण मंत्री रह चुके हैं।
सन्दर्भ

श्रेणी:1945 में जन्मे लोग
श्रेणी:भारतीय राजनीति
श्रेणी:पश्चिम बंगाल
श्रेणी:सांसद
श्रेणी:२०१७ में निधन
नॉर्वेजियाई भाषा

नॉर्वेजियन भाषा एक हिन्द-यूरोपीय भाषा है जो मुख्यत: नॉर्वे में बोली जाती है। नॉर्वेज़ियन को नॉर्वेज़ियन भाषा में नॉष्क कहा जाता है।
वर्णमाला

नॉर्वेजियन भाषा में २९ अक्षर हैं।


अक्षर c, q, w, x और z सिर्फ विदेशी भाषा के शब्दों में प्रयुक्त होते हैं। चूंकि विदेशी भाषा के शब्द नॉर्वेइआई भाषा (नोर्स्क) में जुड चुके हैं इसलिये उनकी वर्तनी मौलिक ना होकर नॉर्वेइआई उच्चारण व वर्तनी के सिद्धाँतों के हिसाब से बदल सकती है। जैसे की अंग्रेजी भाषा का शब्द zebra नॉर्वेइआई भाषा में sebra (शेब्रा) लिखा जाता है। ऐतिहासिक कारणों से कुछ नॉर्वेइआई परिवार भी अपने खानदानी नामों में इन अक्षरों का प्रयोग करते हैं।

कुछ अक्षर विशेषकों की मदद से भी लिखे जाते हैं जैसे कि: é, è, ê, ó, ò, और ô। नाएनोर्स्क में ì, ù और ỳ भी कभी कभार इस्तेमाल होते हैं। विशेषक आवश्यक नहीं हैं लेकिन कुछ संदर्भों में शब्द के विभिन्न अर्थ बताने के काम आते हैं। जैसे कि: for (for/to), fór (went), fòr (furrow) और fôr (fodder)। विदेशी भाष से आयातित शब्द दूसरे विशेषकों के साथ इस्तेमाल किए जा सकते हैं जैसे कि: ü, á और à।
बाहरी कड़ियाँ

* नॉर्वेज़ियन सीखिए - निम्नलिखित साधनों का प्रयोग नॉर्वेज़ियन सीखने के लिए करें


श्रेणी:विश्व की भाषाएँ
पुलस्त्य

सारस्वत आदि पुरुष महर्षि पुलस्त्य या पुलस्ति या.पोलिस्तय(सिंहली: පුලස්ති/पुलस्ति, थाई: ท้าวจตุรพักตร์) हिन्दू पौराणिक कथाओं के एक पात्र हैं। ये कथाएँ इन्हें ब्रह्मा के दस मानस पुत्रों में से एक बताती हैं। महर्षि विश्रवा का जन्म तिथि विचार तदनुसार 9 जून को माना जाता है ये इन्हें प्रथम मन्वन्तर के सात सप्तर्षियों में से एक भी बताती हैं। विष्णुपुराण के अनुसार ये ऋषि उन लोगों में से एक हैं जिनके माध्यम से कुछ पुराण आदि मानवजाति को प्राप्त हुए। इसके अनुसार इन्होंने ब्रह्मा से विष्णु पुराण सुना था और उसे पराशर ऋषि को सुनाया, और इस तरह ये पुराण मानव जाति को प्राप्त हुआ। ये आदिपुराण का मनुष्यों में प्रचार करने का श्रेय भी इन्हें देता है।

हिन्दू धर्म ग्रंथ पुलस्त्य के वंश के बारे में ये कहते हैं (यह सारांश है):

पुलस्त्य ऋषि के पुत्र हुए विश्रवा, कालान्तर में जिनके वंश में कुबेर एवं रावण आदि ने जन्म लिया तथा राक्षस जाति को आगे बढ़ाया। पुलस्त्य ऋषि का विवाह कर्दम ऋषि की नौ कन्याओं में से एक से हुआ जिनका नाम हविर्भू था। उनसे ऋषि के दो पुत्र उत्पन्न हुए -- महर्षि अगस्त्य एवं विश्रवा। विश्रवा की दो पत्नियाँ थीं - एक थी राक्षस सुमाली एवं राक्षसी ताड़का की पुत्री कैकसी, जिससे रावण, कुम्भकर्ण , विभीषण उत्पन्न हुए, तथा दूसरी थी इडविडा- जिससे कुबेर उत्पन्न हुए। इडविडा चक्रवर्ती सम्राट तृणबिन्दु की अलमबुशा नामक अप्सरा से उत्पन्न पुत्री थी। ये वैवस्वत मनु श्राद्धदेव के वंशावली की कड़ी थे। इन्होंने अपने एक यज्ञ में केवल स्वर्ण पात्रों का ही उपयोग किया था एवं ब्राम्हणों को इतना दान दिया कि वे उसे ले जा भी न पाये और काफ़ी कुछ वहीं छोड़ गये। उसी बचे हुए स्वर्ण से, जो कालान्तर में युधिष्ठिर को मिला, उन्होंने भी यज्ञ किया। तृणबिन्दु मारुत की वंशावली में आते थे।


तुलसीदास ने रावण के संबंध में उल्लेख करते हुए लिखा है- : उत्तम कुल पुलस्त्य कर नाती। विश्रवा के दो पत्नियाँ थीं, बड़ी से कुबेर हुए और छोटी से रावण तथा उसके दो भाई।
(पुलस्त्य शब्द सही में पुलत्स्य है)
सन्दर्भ


श्रेणी:रामायण के पात्र
श्रेणी:मानस पुत्र
श्रेणी:ऋषि मुनि
लियाक़त अली ख़ान

नवाबज़ादा लियाकत अली खान पाकिस्तान के प्रथम प्रधानमन्त्री थे। जिन्होंने पाकिस्तान आन्दोलन के दौरान मुहम्मद अली जिन्ना के साथ कई दौरे किये। अंतरिम सरकार में वे भारत के प्रथम वित्त मन्त्री भी थे (अंग्रेजों के अधीन भारत)। इनका परिवार अंग्रेजों से अच्छे सम्बन्ध रखता था। सन् 1951 में रावलपिण्डी में इनकी हत्या हो गयी - जिसकी गुत्थी आज तक नहीं सुलझी है। साद अकबर बाबरक नामक हत्यारा एक अफगान था। यह पाकिस्तान के प्रथम रक्षा मन्त्री भी रहे और पाकिस्तान के प्रथम विदेश मन्त्री भी रहे |
इन्हें भी देखें

* पाकिस्तान के प्रधान मन्त्री
* नेहरु-लियाक़त समझौता

श्रेणी:पाकिस्तान के प्रधानमंत्री
श्रेणी:पाकिस्तानी राजनीतिज्ञ
हुसैन शहीद सुहरावर्दी

अंगूठाकार|हुसैन शहीद सुहरावर्दी

पाकिस्तान के प्रधान मन्त्री
हुसैन सुहरावर्दी
बचपन तथा राजनीतिक तरक़्क़ी

हुसेन सुहरावर्दी का जन्म ८ सितंबर को मिदनापुर नामक गाँव में हुआ था। उन्का परिवार एक बंगाली मुसलमान परिवार था। आज यह जगह पश्चिम बंगाल में है। उन्के पिता जाहिद सुहरावर्दी, एक न्यायदीश थे कलकत्ता उच्च न्यायालय मे। उन्की रुचि हमेशा से ही राजनिति में थी। उन्होने तब भारतीय राष्ट्रीय
कांग्रेस का भाग,स्वराज्य दल में शामिल हुए। वह बंगाल संधि के एक मुख्य भाग थे। पाकिस्तान के आजादी के बाद उन्होने अपनी राजनीतिक कामो को पूर्वी बंगाल तक ही वर्जित रखा। वह जल्दी ही सन १९४५ में पाकिस्तान के प्रधान मंत्री बनते ही राष्ट्रीय रेडियो पे एलान किया कि वह पाकिस्तान में एक बडी सेना बनाएगे जिसके माध्यम से वह भारत के खीलाफ हथियार उठात ने का वादा किया। इतने वादे करने के बाद,वह प्रधान मंत्री कुरसी पर सिर्फ १३ महिनो तक टिक पाया मृत्यु उन्होने ढाका में ख़्वाजा नज़ीमुद्दीन के कब्र के बगल में गाडा गया है।
निजी व राजनीतिक समस्याए

उन्के जगह पे इस्कंदर मिर्जा ने अपने हक्क जमाया।एसा माना जाता है कि मिर्जा हमेशा से हि नहि चाहते थे कि हुसैन राष्ट्र-पति बने। उन्होने हुसैन का नाम के लिए हा अधे दिल से ही बोला था। हुसैन शहीद कि जीवनी में एसा बताया गया है कि शहीद को अपने अंतिम समय में काफी त्रास हुआ था। वह कफि उदास ओर साथ ही साथ अकेले भी थे। इक्रमुलाह उन्की चचेरी बहन ने हुसैन की जीवनी में बाताया है कि उन्हे अपने जीवन में काफी निजि ओर रानैतीक समस्याएँ थी।
उन्होने जो भी बताया है वो इसके हमे पाकिस्तान के राजनिति के बारे में पता चलता है। यह हमे दिखाता है कि कैसे पाकिस्तान के आजादी के बाद तुरन्त कितनी घटनाए हुई। भले ही सुहरावर्दी और मिर्जा में दुशमनी थी,पर एक बार सुहरावर्दी राष्ट्र-पति बना तो उन्की
दोस्ती की शुरुआत हुई। एक और बात हुसेन के कुख्यात है और वो ये चाहते थे कि वो मुस्लिम लीग का भाग बने। वह उन्हे बंगाल प्रांत के मुख्य नेता बनान चहाते थे।उन्होने अपने राजनैतिक कारोबार से काफी आर्थिक मुनाफा कमाया। वह अपने रोजी रोटी के लिये वकालत करते थे ।
सुहरावर्दी और पाकिस्तान के साथ संघर्ष

सुहरावर्दी पे काफी गंभीर आरोप लगाय गये थे। उन्ह में से एक आरोप यह भि थ कि उन्होने पाकिस्तान के सात हाथ मिला लिए हैं और माहात्मा के खीलाफ है। । उन्हे " देशद्रोही " कहा गया। उन्हे अपने देश में आने से मना कर दिया गया।
उन्हे मुस्लिम लिग से भी बाहर निकाल दिया। इतना सब हो जाने के बाद भी सुहरावर्दी को फिर पाकिस्तान आने का मोका मिला। तब पाकिस्तान के नए
गवर्नर जनरल गुलाम मोहम्मद ने वापस बुलाया। उन्हे अपने राजनैतीक कारोबार में उन्की मदद चहिए थी। उसकी मौत के कई दिन पहले से वह शय्याग्रस्त थे। उसकी मौत भी काफी संघर्ष के साथ हुई। उसकी मौत ५ दिसंबर १९६३ को हुई थी। उसकी मौत कि वजाह दिल का दोरा थी। उन्का मकबरा ढाका में है।
हुसेन सुहरावर्दी को पुरी दुनिया एक देशद्रोही, नाकाबिल, और बेईमान इसान के नाम पर याद रखेगी।


श्रेणी:बंगाली मुस्लिम
श्रेणी:बंगाली राजनीतिज्ञ
श्रेणी:बंगाली
श्रेणी:पाकिस्तान के प्रधानमंत्री
श्रेणी:पाकिस्तानी राजनीतिज्ञ
शौकत अज़ीज़

शौकत अज़ीज़ पाकिस्तान के पूर्व प्रधान मंत्री, वित्त मंत्री, राजनेता और वित्त विशेषज्ञ हैं। वे अक्टूबर 1999 में पाकिस्तान के वित्त मंत्री बने, तथा जबकि 6 जून 2004 को पूर्व प्रधान मंत्री मीर जफरुल्लाह खान जमाली ने इस्तीफा दे दिया था, तबतक इस पद पर विराजमान रहें। इसके अलावा उन्होंने अगस्त 2004 से नवंबर 2007 तक पाकिस्तान के अन्तरिम प्रधानमंत्री का पद संभाला था।


श्रेणी:पाकिस्तान के प्रधानमंत्री
श्रेणी:पाकिस्तानी राजनीतिज्ञ
श्रेणी:1949 में जन्मे लोग
श्रेणी:जीवित लोग